L'EPA Catarroja ofereix una formació continuada en l'antic Paluzié
06 maig 2024

Catarroja, 6 de maig de 2024. El Centre municipal de l'Escola Per a adults, s'ubica a l'antic edifici del col·legi Paluzié, a l'avinguda de la Rambleta de Catarroja, i «atén les necessitats d'aprenentatge de la ciutadania per potenciar actitud creativa i critica, entenent que l'alumnat és un agent actiu en el procés d'ensenyament i aprenentatge», explica el regidor d'Educació, José Antonio Cuberos.

En aquest sentit, la regidora de Ciutat Educadora, Núria Blanch, explica que «la formació de les persones adultes des de l'EPA assumeix i promou els valors de la responsabilitat, la interculturalitat, la llibertat, la justícia i el respecte a la diversitat Cultural, amb processos formatius i la possibilitat d'adquirir les competències bàsiques per tal d'actualitzar i ampliar coneixements».

Entre l'oferta formativa s'inclou l'adquisició de ferramentes bàsiques d'alfabetització, grup de neolectors i educació base; l'obtenció del graduat en educació secundària; preparació per a les proves de la Junta Qualificadora de Coneixements de Valencià, Escola Oficial d'Idiomes i CIEACOVA; millora de les competències comunicatives de la població estrangera nouvinguda; anglés, informàtica, taller literari, cultura general i taller de premsa.

També amb activitats de tota la comunitat educativa s'organitzen activitats de caràcter solidari com la primera Caminada solidària a favor de l'Associació Càritas; o l'eixida cultural a l'illa de Tabarca, presentacions literàries, tallers i esmorzars populars i dinars de germanor.

En l’EPA se segueix el principi del constructivisme i l'acció i cooperació amb la finalitat d'aconseguir aprenentatges significatius des d'una perspectiva globalitzada amb l'objectiu de crear un espai educatiu de formació permanent, fomentar la participació i l'esperit crític, respectar la diversitat i desenvolupar la creativitat així com la reflexió, l'avaluació, la investigació i la transformació.